העם ‎ של ‎ פרו ‎ בלם ‎ את ‎ תאגיד, ‎ הנפט‎ 

העמים ‎ הילידים, ‎ יחד ‎ עם ‎ האיגודים ‎ המקצועיים ‎ ומפלגות ‎ השמאל,‎ 
התמרדו ‎ נגד ‎ הפיכת ‎ יערות ‎ הגשם ‎ לשדות ‎ קידוחים ‎ -  ונחלו ‎ הישג ‎ חשוב.‎ 


הפגנות ‎ גדולות ‎ נערכו ‎ בסוף ‎ השבוע ‎ שעבר ‎ ברחבי ‎ פרו‎ 
בתמיכה ‎ במאבק ‎ האינדיאנים ‎ באמזונאס. ‎ זאת, ‎ חרף ‎ העוצר‎ 
שהוטל ‎ על ‎ חלקים ‎ נרחבים ‎ מהמדינה. ‎ מאות ‎ אלפים ‎ יצאו‎ 
לרחובות ‎ הערים ‎ לקריאתם ‎ המשותפת ‎ של ‎ מפלגות ‎ השמאל,‎ 
של ‎ האיגודים ‎ המקצועיים ‎ ושל ‎ התנועות ‎ החברתיות, ‎ ובהן‎ 
תנועות ‎ המייצגות ‎ את ‎ העמים ‎ המקוריים. ‎ במקביל, ‎ נערכו‎ 
במהלך ‎ הימים ‎ האחרונים ‎ עשרות ‎ הפגנות ‎ ועצרות ‎ מחאה ‎ מול‎ 
שגרירויות ‎ פרו ‎ ברחבי ‎ העולם ‎ -  מפאריס, ‎ ברצלונה ‎ ומדריד‎ 
בצפון, ‎ ועד ‎ בואנוס ‎ איירס ‎ וסנטיאגו ‎ דה ‎ צ׳ילה, ‎ בדרום.‎ 

נשיא ‎ בוליביה, ‎ אוו ‎ מוראלס, ‎ שהגיע ‎ בשבוע ‎ שעבר‎ 
לביקור ‎ פתע ‎ בקובה ‎ ושוחח ‎ עם ‎ הנשיא ‎ ראול ‎ קסטרו ‎ ועם‎ 
מנהיג ‎ המהפכה ‎ הקובנית, ‎ פידל ‎ קסטרו, ‎ הביע ‎ תמיכה‎ 
במפגינים. ‎ מוראלס ‎ נפגש ‎ בבירה ‎ הוואנה ‎ עם ‎ אלפי ‎ סטודנטים‎ 
מבני ‎ ארצו, ‎ הלומדים ‎ במוסדות ‎ להשכלה ‎ גבוהה ‎ קובניים.‎ 
בדבריו ‎ ציין, ‎ כי ‎ הוא ‎ תומך ‎ במאבקם ‎ של ‎ העמים ‎ המקוריים‎ 
בפרו ‎ נגד ‎ האימפריאליזם: ‎ "לא ‎ ייתכן ‎ שידכאו ‎ כך ‎ את‎ 
המנוצלים ‎ ביותר ‎ בתולדות ‎ אמריקה ‎ הלטינית".‎ 
הפגנות ‎ בלימה‎ 

ב-11.6 ‎ אירעו ‎ בבירה ‎ לימה ‎ עימותים ‎ בין ‎ המפגינים ‎ לבין‎ 
כוחות ‎ המשטרה. ‎ המפגינים ‎ ניסו ‎ לצעוד ‎ לעבר ‎ הפרלמנט, ‎ כדי‎ 
לדרוש ‎ את ‎ ביטולם ‎ של ‎ "חוקי ‎ היערות", ‎ המפקירים ‎ את ‎ יערות‎ 
האמזונאס ‎ לניצול ‎ ולהשחתה ‎ בידי ‎ חברות ‎ רב-לאומיות‎ 
אמריקאיות. ‎ במשך ‎ שעות ‎ ניסו ‎ המפגינים ‎ להגיע ‎ לפרלמנט,‎ 
אבל ‎ כוחות ‎ משטרה ‎ מנעו ‎ זאת ‎ מהם.‎ 

"לבטל-לבטל", ‎ "אלן ‎ גרסיה ‎ רוצח", ‎ "העם ‎ המאוחד ‎ לא‎ 
ינוצח״ ‎ ו״הלאה ‎ האימפריאליזם ‎ האמריקאי״ ‎ -  קראו‎ 
המפגינים ‎ יממה ‎ לאחר ‎ שבלחצם ‎ השעה ‎ הפרלמנט ‎ את ‎ הליך‎ 
חקיקת ‎ שני ‎ החוקים. ‎ חוקים ‎ אלה ‎ היו ‎ אמורים ‎ לאפשר ‎ בנייה‎ 
וסלילה ‎ של ‎ כבישים ‎ באזורים ‎ המיוערים ‎ באמזונס ‎ וניצול‎ 
אוצרות ‎ הטבע ‎ בידי ‎ תאגידים ‎ רב-לאומיים. ‎ החקיקה‎ 
הממשלתית ‎ הייתה ‎ פועל ‎ יוצא ‎ של ‎ "הסכם ‎ הסחר ‎ החופשי",‎ 
שנחתם ‎ בין ‎ פרו ‎ לארצות-הברית.‎ 

ההחלטה ‎ לאפשר ‎ בניית ‎ מפעלי ‎ תעשיה ‎ וסלילת‎ 
אוטוסטרדה ‎ באורך ‎ של ‎ מאות ‎ קילומטרים ‎ ביערות ‎ האמזונס,‎ 


הציתה ‎ בשבועיים ‎ האחרונים ‎ עימותים ‎ אלימים ‎ בין ‎ עמים‎ 
מקוריים ‎ באמזונס ‎ לבין ‎ ממשלת ‎ פרו ‎ הימנית ‎ בראשות ‎ הנשיא‎ 
אלן ‎ גרסיה. ‎ בעימותים ‎ נרצחו ‎ עשרות ‎ מפגינים. ‎ המתנגדים‎ 
לתוכניות ‎ הודיעו, ‎ כי ‎ בכוונתם ‎ להמשיך ‎ ולהפגין ‎ באזור ‎ "עד‎ 
שהתוכניות ‎ יסולקו ‎ כליל ‎ מסדר ‎ יום ‎ הממשלה".‎ 
מחאת ‎ העמים ‎ המקוריים‎ 

הכל ‎ החל ‎ לפני ‎ שבועיים ‎ ליד ‎ העיר ‎ בגואה, ‎ לאחר ‎ שתושבי‎ 
העמים ‎ המקוריים, ‎ החיים ‎ באזור, ‎ הפגינו ‎ במחאה ‎ על ‎ כוונת‎ 
הממשלה ‎ לבצע ‎ קידוחי ‎ נפט ‎ וגז ‎ באדמתם. ‎ התושבים ‎ חסמו‎ 
את ‎ אחד ‎ הכבישים ‎ המובילים ‎ לעיר, ‎ והשוטרים ‎ הפעילו ‎ כוח‎ 
בניסיון ‎ לפתוח ‎ את ‎ הכביש ‎ לתנועה.‎ 

גל ‎ המחאות ‎ ברחבי ‎ פרו ‎ החל ‎ לאחר ‎ שכוחות ‎ הביטחון‎ 
הקימו ‎ מחסומים ‎ בג׳ונגלים ‎ והטילו ‎ עוצר ‎ במחוז ‎ אמזונס.‎ 
המפגינים ‎ בערים ‎ הגיבו ‎ על ‎ עימותים ‎ אלימים, ‎ שפרצו ‎ בין‎ 
שוטרים ‎ לתושבים ‎ ילידים, ‎ אשר ‎ הפגינו ‎ נגד ‎ מדיניות‎ 
הממשלה, ‎ ובמהלכם ‎ נורו ‎ למוות ‎ עשרות. ‎ לטענת ‎ גורמים‎ 
רשמיים, ‎ ״במהומות ‎ נהרגו ‎ לפחות ‎ 22  שוטרים" ‎ וכן ‎ תשעה‎ 
מפגינים. ‎ המפגינים ‎ מסרו, ‎ לעומת ‎ זאת, ‎ כי ‎ מניין ‎ ההרוגים‎ 
בקרבם ‎ גבוה ‎ בהרבה, ‎ ועומד ‎ על ‎ יותר ‎ מ- ‎ 30. ‎ המפגינים ‎ לקחו‎ 
38  שוטרים ‎ כבני ‎ ערובה. ‎ לפחות ‎ תשעה ‎ מהם ‎ נהרגו ‎ בקרב‎ 
היריות, ‎ כאשר ‎ הצבא ‎ ניסה ‎ לשחרר ‎ בכוח ‎ את ‎ בני ‎ הערובה.‎ 

בהודעה ‎ שפרסם, ‎ הגן ‎ נשיא ‎ פרו ‎ על ‎ מעשי ‎ המשטרה, ‎ וטען‎ 
כי ‎ היא ‎ פעלה ‎ נגד ‎ "תוקפנות ‎ חתרנית ‎ ואנטי-דמוקרטית",‎ 
שמנעה ‎ עד ‎ כה ‎ קידוחי ‎ נפט ‎ וגז ‎ באזור. ‎ הנשיא ‎ גרסיה ‎ טען, ‎ כי‎ 
החוקים ‎ המעניקים ‎ זיכיונות ‎ קידוח ‎ לחברות ‎ רב-לאומיות‎ 
"חיוניים ‎ כדי ‎ לפתח ‎ את ‎ פרו". ‎ לעומתו ‎ משוכנעים ‎ הילידים,‎ 
כי ‎ מדובר ‎ בהפרה ‎ של ‎ החוק ‎ הבינלאומי, ‎ מאחר ‎ שהשלטונות‎ 
לא ‎ קיבלו ‎ את ‎ הסכמתם ‎ למהלך.‎ 

השעיית ‎ החוקים ‎ מסמנת ‎ פסק ‎ זמן ‎ בהתמודדות ‎ בין ‎ חוגים‎ 
דמוקרטיים ‎ מתרחבים ‎ בחברה ‎ הפרואנית ‎ לבין ‎ הנשיא ‎ הימני‎ 
הפרו-אמריקאי. ‎ המוחים, ‎ ובהם ‎ תנועות ‎ העמים ‎ המקוריים,‎ 
שבו ‎ והדגישו, ‎ שלא ‎ יפסיקו ‎ את ‎ המאבק ‎ עד ‎ לביטולם ‎ המלא‎ 
של ‎ החוקים, ‎ המפקירים ‎ את ‎ חייהם ‎ ואדמתם ‎ בידי ‎ ההון ‎ הזר.‎ 

א־־ד‎ 


חברה‎ /2‎ 


גוש ‎ הדמוקרטיה ‎ במצעד ‎ הגאווה‎ 

מצעד ‎ הגאווה ‎ המסורתי ‎ התקיים ‎ בתל-אביב ‎ ב־12 ‎ ביוני,‎ 
בהשתתפות ‎ של ‎ רבבות, ‎ והסתיים ‎ על ‎ חוף ‎ הים ‎ במסיבה ‎ רבת‎ 
משתתפים.‎ 

במסגרת ‎ המצעד ‎ צעד ‎ "גוש ‎ הדמוקרטיה", ‎ אותה ‎ יזמו‎ 
פעילי ‎ אדום־ורוד ‎ בחד״ש. ‎ בקריאה ‎ לצעוד ‎ בגוש‎ 
הדמוקרטיה, ‎ נכתב:‎ 

"הדמוקרטיה ‎ בישראל ‎ חווה ‎ מתקפה ‎ שלא ‎ הייתה ‎ כמותה‎ 
זה ‎ שנים. ‎ לאחר ‎ שהועלה ‎ בכנסת ‎ ׳חוק ‎ איסור ‎ המצעדים׳,‎ 
המבקש ‎ לשלול ‎ את ‎ חופש ‎ הביטוי ‎ של ‎ הקהילה ‎ הגאה,‎ 
מבקשת ‎ הממשלה ‎ להעביר ‎ חוק, ‎ שישלול ‎ את ‎ חופש ‎ הביטוי‎ 
מהמבקשים ‎ לציין ‎ את ‎ זכר ‎ הנכבה. ‎ שר ‎ הפנים ‎ אלי ‎ ישי‎ (ש״ס),‎ 
שניסה ‎ בקדנציה ‎ הקודמת ‎ לשלול ‎ את ‎ זכות ‎ הירושה ‎ מזוגות‎ 
חד-מיניים, ‎ מבקש ‎ להעביר ‎ חוק, ‎ שיאפשר ‎ לו ‎ לבטל ‎ את‎ 
אזרחותם ‎ של ‎ ערבים ‎ אזרחי ‎ ישראל. ‎ התפתחויות ‎ אלה ‎ מהוות‎ 
תמרור ‎ אזהרה ‎ עבור ‎ כל ‎ מי ‎ שזכויות ‎ האדם ‎ יקרות ‎ לליבו.‎ 

ממשלת ‎ הימין ‎ הקיצוני ‎ מקדמת ‎ מדיניות ‎ הומופובית‎ 
וגזענית, ‎ המאיימת ‎ לצמצם ‎ משמעותית ‎ את ‎ המרחב‎ 
הדמוקרטי ‎ בישראל. ‎ האלימות ‎ כלפי ‎ מצעד ‎ הגאווה ‎ באילת,‎ 
מקרי ‎ התקיפה ‎ ההומופוביים, ‎ בחיפה ‎ וההתבטאויות‎ 
הטרנסופוביות ‎ בתקשורת ‎ בתל ‎ אביב, ‎ אינם ‎ מנותקים ‎ מהרוח‎ 
הרעה ‎ הנושבת ‎ מן ‎ השלטון, ‎ ממתקפת ‎ החקיקה ‎ הגזענית ‎ של‎ 
הימין ‎ ומאווירת ‎ ההתרופפות ‎ של ‎ ערכי ‎ הדמוקרטיה".‎ 

הפנייה ‎ מסתיימת ‎ באמירה, ‎ כי ‎ בעידן ‎ של ‎ פאשיזם ‎ זוחל,‎ 
מצעד ‎ הגאווה ‎ הוא ‎ סמל ‎ של ‎ מאבק ‎ למען ‎ שוויון, ‎ פלורליזם‎ 
ודמוקרטיה".‎ 

משרד ‎ הבריאות ‎ יממן ‎ לכל‎ 
התלמידים ‎ סל ‎ בריאות ‎ שן ‎ מניעתי‎ 

לפני ‎ כשנה ‎ עתרו ‎ לבג״ץ ‎ האגודה ‎ לזכויות ‎ האזרח ‎ ורופאים‎ 
לזכויות ‎ האדם, ‎ באמצעות ‎ עו״ד ‎ דורי ‎ ספיבק ‎ מהקליניקה‎ 
למשפט ‎ וזכויות ‎ אדם ‎ באוניברסיטת ‎ ת״א, ‎ בדרישה ‎ לספק‎ 
לכלל ‎ תלמידי ‎ ישראל ‎ טיפולי ‎ שיניים, ‎ כמתחייב ‎ מחוק ‎ ביטוח‎ 
בריאות ‎ ממלכתי.‎ 

החוק ‎ קובע, ‎ כל ‎ תלמיד ‎ בגילאי ‎ 5  עד ‎ 18  זכאי ‎ לסל ‎ של‎ 
שירותי ‎ בריאות ‎ שן, ‎ אשר ‎ כולל ‎ בדיקות, ‎ מעקב ‎ וטיפולי‎ 
שיניים. ‎ אלא ‎ שמשרד ‎ הבריאות ‎ קבע ‎ נוהל, ‎ לפיו ‎ טיפולי‎ 
השיניים ‎ יסופקו ‎ בידי ‎ הרשויות ‎ המקומיות, ‎ לפי ‎ בחירתן.‎ 
כתוצאה ‎ מכך, ‎ רשויות ‎ מקומיות ‎ מבוססות ‎ סיפקו ‎ לילדים ‎ סל‎ 
בריאות ‎ שן, ‎ אך ‎ ב-60% ‎ מהרשויות ‎ המקומיות, ‎ התלמידים‎ 
אינם ‎ מקבלים ‎ שירותים ‎ בתחום ‎ בריאות ‎ השן. ‎ דוח ‎ מבקר‎ 
המדינה ‎ משנת ‎ 2004  מצא, ‎ כי ‎ על ‎ אף ‎ שכל ‎ התלמידים ‎ זכאים‎ 
לסל ‎ בריאות ‎ שן, ‎ רק ‎ כרבע ‎ מהתלמידים ‎ במסגרות ‎ חינוך ‎ חובה‎ 
זכו ‎ לטיפולי ‎ שיניים.‎ 

בעקבות ‎ העתירה, ‎ הודיע ‎ משרד ‎ הבריאות, ‎ כי ‎ המימון ‎ לסל‎ 
בריאות ‎ שן ‎ מניעתי ‎ בסיסי ‎ יגיע ‎ במלואו ‎ מתקציב ‎ המשרד, ‎ ללא‎ 
קשר ‎ למצבה ‎ הכלכלי ‎ של ‎ הרשות ‎ המקומית. ‎ כדי ‎ לממן ‎ זאת,‎ 
הוגדל ‎ תקציב ‎ הסל ‎ מ-10 ‎ מיליון ‎ ל־30 ‎ מיליון ‎ שקל.‎ 

עו״ד ‎ ספיבק ‎ אמר ‎ בעקבות ‎ ההודעה‎ :  "זה ‎ צעד ‎ חשוב ‎ בדרך‎ 
לביטול ‎ האפליה ‎ בזכאות ‎ התלמידים ‎ לשירותי ‎ בריאות ‎ השן.‎ 
אולם ‎ למרות ‎ שבדיקות ‎ שיניים ‎ שוטפות ‎ הן ‎ בעלות ‎ חשיבות‎ 
עצומה ‎ להפחתת ‎ התחלואה, ‎ ההתחייבות ‎ של ‎ משרד ‎ הבריאות‎ 
אינה ‎ מבטיחה ‎ ליישם ‎ מתן ‎ סל ‎ בריאות ‎ שן ‎ מלא, ‎ כפי ‎ שקובע‎ 
חוק ‎ ביטוח ‎ בריאות, ‎ כולל ‎ טיפולי ‎ שיניים. ‎ לכן ‎ המערכה‎ 
בתחום ‎ זה ‎ תימשך".‎ 


מכתב ‎ למערכת‎ 

הייסגרו ‎ מהדורות ‎ החדשות ‎ המקומיות?‎ 

סכנת ‎ סגירה ‎ מרחפת ‎ מעל ‎ חמש ‎ מהדורות ‎ חדשות ‎ יומיות,‎ 
המשודרות ‎ בערוץ ‎ 98  בכבלים, ‎ בהן ‎ מסקרים ‎ את ‎ הנעשה‎ 
ברחבי ‎ הארץ, ‎ זה ‎ נראה ‎ ומרגיש ‎ כמו ‎ סופו ‎ של ‎ תהליך ‎ חיסול‎ 
איטי ‎ ומכוון. ‎ מישהו ‎ מאמין, ‎ שאין ‎ צורך ‎ שאזרחי ‎ המדינה‎ 
ישמעו ‎ ויראו ‎ מה ‎ קורה ‎ אצלם ‎ בעיר ‎ ובשכונה. ‎ אותו ‎ מישהו‎ 
סבור, ‎ שעדיף ‎ שהציבור ‎ יסתפק ‎ במהדורות ‎ החדשות‎ 
הארציות, ‎ המתרכזות ‎ בעיקר ‎ בנושאים ‎ כלליים ‎ והנתונות‎ 
ללחץ ‎ הרייטינג.‎ 

מה ‎ הסיכוי ‎ שנראה ‎ בטלוויזיה ‎ הארצית ‎ כתבה ‎ על ‎ מצבה ‎ של‎ 
שכונה ‎ ד׳ ‎ בבאר ‎ שבע? ‎ איפה ‎ עוד ‎ יש ‎ מהדורת ‎ חדשות‎ 
בערבית ‎ בטלוויזיה ‎ בארץ? ‎ סגירת ‎ החדשות ‎ המקומיות‎ 
משמעותה ‎ -  חיסולו ‎ של ‎ כלי ‎ תקשורת ‎ עצמאי, ‎ מקומי, ‎ שאינו‎ 
מחויב ‎ לרייטינג.‎ 

חדשות ‎ הכבלים ‎ נולדו ‎ ב-1990, ‎ כאשר ‎ החברות ‎ המסחריות‎ 
רצו ‎ לזכות ‎ במכרז ‎ לשידורים ‎ בכבלים, ‎ ולפיכך ‎ התחייבו ‎ לשדר‎ 
מהדורות ‎ חדשות ‎ מקומיות. ‎ המהדורות ‎ זכו ‎ באחוזי ‎ צפייה‎ 
גבוהים, ‎ והחברות ‎ השמיעו ‎ אז ‎ מילים ‎ גבוהות ‎ על ‎ "שירות‎ 
לציבור״. ‎ בשנות ‎ ה-90, ‎ שודרו ‎ 12  מהדורות ‎ חדשות‎ 
אפקטיביות ‎ בשעה ‎ 18:00  בערוץ ‎ 3, ‎ ודאגו ‎ לדווח ‎ לציבור ‎ על‎ 
הנעשה ‎ באזור ‎ מגוריו.‎ 

פחות ‎ מ-20 ‎ שנה ‎ חלפו ‎ מאז, ‎ ומה ‎ השתנה? ‎ האם ‎ לאזרח ‎ מן‎ 
השורה ‎ לא ‎ מגיע ‎ לשמוע, ‎ מה ‎ עושה ‎ העירייה ‎ בכספי ‎ הארנונה‎ 
שלו? ‎ האם ‎ חברי ‎ המועצה ‎ המקומית ‎ יוכלו ‎ להיפטר ‎ סוף ‎ סוף‎ 
מביקורת ‎ ממשית ‎ על ‎ מעשיהם ‎ ? 

סגירת ‎ החדשות ‎ המקומיות ‎ אינה ‎ מקרית. ‎ חברות ‎ הכבלים‎ 
מנסות ‎ כבר ‎ כמה ‎ שנים ‎ להיפטר ‎ מהחובה ‎ הזאת, ‎ שעלתה ‎ להם‎ 
25  מיליון ‎ שקל ‎ כל ‎ שנה. ‎ כיום ‎ סכום ‎ זה ‎ מקוזז ‎ מהתמלוגים‎ 
שהן ‎ משלמות ‎ למדינה, ‎ כך ‎ שבפועל ‎ העלות ‎ אינה ‎ גבוהה.‎ 

גם ‎ שיטת ‎ הסגירה ‎ מוכרת: ‎ תחילה ‎ ריכזו ‎ מהדורות ‎ והן‎ 
הפכו ‎ פחות ‎ מקומיות. ‎ מהדורת ‎ החדשות ‎ במרכז, ‎ למשל,‎ 
מכסה ‎ כיום ‎ את ‎ כל ‎ האזור ‎ מהרצליה ‎ ועד ‎ למודיעין, ‎ בו‎ 
מתגוררת ‎ כמחצית ‎ מאוכלוסיית ‎ ישראל. ‎ מהדורת ‎ הדרום ‎ - 
מאשדוד ‎ ועד ‎ אילת. ‎ מה ‎ הסיכוי ‎ שהכתב, ‎ המסקר ‎ אזור ‎ כל ‎ כך‎ 
גדול, ‎ יכיר ‎ את ‎ חברי ‎ המועצות ‎ בערים ‎ הקטנות? ‎ אך ‎ למרות‎ 
שהמהדורות ‎ נעשו ‎ פחות ‎ משמעותיות ‎ לחיי ‎ האזרחים. ‎ עדיין‎ 
שודרו ‎ חמש ‎ מהדורות ‎ יומיות, ‎ המאפשרות ‎ חשיפה ‎ לסיפורים‎ 
מקומיים.‎ 

השלב ‎ הבא ‎ היה ‎ -  הוצאת ‎ המהדורות ‎ מערוץ ‎ 3  והעברתן‎ 
לערוץ ‎ הקהילתי‎ (ערוץ ‎ 98), ‎ הזוכה ‎ במימון ‎ ובחשיפה ‎ קטנים‎ 
בהרבה. ‎ וכעת ‎ על ‎ הפרק ‎ סגירה ‎ מלאה ‎ של ‎ החדשות‎ 
המקומיות ‎ -  של ‎ כלב ‎ שמירה ‎ של ‎ הדמוקרטיה, ‎ ומניעת‎ 
החשיפה ‎ של ‎ תחומי ‎ חיים ‎ שלמים. ‎ מי ‎ יספר ‎ לנו ‎ על ‎ האזבסט‎ 
בשוק ‎ בבאר ‎ שבע, ‎ או ‎ על ‎ חייהם ‎ של ‎ התושבים, ‎ שמס ‎ רכוש‎ 
שכח ‎ לתקן ‎ את ‎ נזקי ‎ המלחמה ‎ בביתם ‎ ? 

כל ‎ זאת, ‎ מבלי ‎ שדיברנו ‎ על ‎ מצוקת ‎ התעסוקה ‎ של ‎ אנשי‎ 
התקשורת ‎ בפריפריה. ‎ רק ‎ סגירת ‎ המהדורה ‎ המקומית ‎ בדרום‎ 
תגזול ‎ את ‎ פרנסתם ‎ של ‎ 30  עובדות ‎ ועובדים.‎ 

סגירתו ‎ של ‎ כל ‎ כלי ‎ תקשורת ‎ הוא ‎ יום ‎ עצוב ‎ לדמוקרטיה‎ 
הישראלית, ‎ אך ‎ עדיין ‎ לא ‎ מאוחר ‎ מדי. ‎ לא ‎ מדובר ‎ בהחלטה‎ 
של ‎ איש ‎ עסקים ‎ פרטי, ‎ אלא ‎ של ‎ אישי ‎ ציבור ‎ ופקידי ‎ האוצר.‎ 
אסור ‎ לאזרחי ‎ המדינה ‎ לתת ‎ להם ‎ לסגור ‎ כלי ‎ מידע ‎ וביקורת ‎ על‎ 
הנעשה ‎ בשכונה ‎ שלנו.‎ 

■ובל ‎ גוזינסק׳, ‎ ראש ‎ מסלול ‎ עיתונות ‎ טלוויזיה, ‎ מכללת ‎ ספיר‎ 


דמוקרטיה‎ /3‎ 


התנחלויות ‎ -  הגרעין ‎ האמיתי ‎ של ‎ המדיניות‎ 

מאז ‎ 2001, ‎ נוספו ‎ להתנחלויות ‎ 95  אלף ‎ מתנחלים ‎ ועוד ‎ מאה ‎ מאחזים.‎ 


"בנושא ‎ הרחבת ‎ ההתנחלויות ‎ בעשור ‎ האחרון, ‎ הטענות‎ 
שלי ‎ מופנות ‎ לא ‎ רק ‎ לימין ‎ הקיצוני ‎ הגלוי, ‎ אלא ‎ גם ‎ לימין‎ 
הקיצוני, ‎ החבוי ‎ תחת ‎ הכותרת ‎ ׳מפלגת ‎ העבודה׳״ ‎ -  הדגיש‎ 
ח״ב ‎ דב ‎ חנין ‎ (חד״ש), ‎ בהוקיעו ‎ את ‎ מדיניות ‎ הרחבת‎ 
ההתנחלויות ‎ של ‎ ממשלות ‎ הליכוד, ‎ קדימה ‎ והעבודה.‎ 

בדיון ‎ במליאה ‎ על ‎ אודות ‎ ההתנחלויות‎ (8.6), ‎ הציג ‎ חנין ‎ את‎ 
הנתונים ‎ הבאים: ‎ בעשור ‎ הראשון ‎ לאחר ‎ הכיבוש, ‎ הקימו‎ 
הממשלות ‎ 32  התנחלויות, ‎ שבהן ‎ חיו ‎ 6  אלפים ‎ מתנחלים,‎ 
וזאת ‎ ללא ‎ ההתנחלויות ‎ בירושלים ‎ המזרחית. ‎ כיום ‎ הגיע‎ 
מספר ‎ ההתנחלויות, ‎ ללא ‎ ירושלים, ‎ ל-127, ‎ וחיים ‎ בהן ‎ כ-300‎ 
אלף ‎ מתנחלים. ‎ מנתונים ‎ אלה ‎ עולה, ‎ כי ‎ כל ‎ הדיבורים ‎ בדבר‎ 
גידול ‎ כתוצאה ‎ מ״ריבוי ‎ טבעי" ‎ אינם ‎ אלא ‎ ניסיון ‎ הונאה.‎ 

בהקשר ‎ זה ‎ ציטט ‎ חנין ‎ את ‎ שנאמר ‎ ב״מפת ‎ הדרכים״‎ (2003‎ 
), ‎ שהממשלה ‎ קיבלה, ‎ לגבי ‎ הגידול ‎ הטבעי: ‎ "בהתאם ‎ לדו״ח‎ 
מיטשל, ‎ ממשלת ‎ ישראל ‎ מקפיאה ‎ כל ‎ פעילות ‎ התנחלות,‎ 
לרבות ‎ גידול ‎ טבעי ‎ של ‎ ההתנחלויות".‎ 

על ‎ שערוריית ‎ ההתנחלויות ‎ מעידה ‎ הפרשה ‎ החדשה ‎ של ‎ מה‎ 
שמכונה ‎ הרחבת ‎ ההתנחלות ‎ סנסנה. ‎ למרות ‎ שמדובר‎ 
בהתנחלות ‎ חדשה, ‎ המרוחקת ‎ שלושה ‎ קילומטרים ‎ מסנסנה‎ 
הקיימת, ‎ כונתה ‎ התוכנית ‎ לבניית ‎ 400  יחידות ‎ נוספות, ‎ שאישר‎ 
שר ‎ הביטחון ‎ ברק, ‎ בשם ‎ "התרחבות".‎ 

חנין ‎ הוקיע ‎ את ‎ הצביעות ‎ של ‎ נציגי ‎ הימין ‎ הקיצוני, ‎ אשר‎ 
תוקפים ‎ את ‎ ממשלת ‎ נתניהו ‎ בנושא ‎ ההתנחלויות, ‎ למרות‎ 
שהם ‎ יודעים ‎ היטב, ‎ שההתנחלויות ‎ גדלות ‎ בהיקף ‎ עצום‎ 
בידיעתה ‎ ובעידודה ‎ של ‎ הממשלה. ‎ הוא ‎ תבע ‎ מהממשלה‎ 
להתחייב ‎ להקפאה ‎ של ‎ כל ‎ בנייה ‎ בהתנחלויות.‎ 

כתבי ‎ אישום ‎ נגד ‎ 12  מתושבי ‎ שפרעם‎ 

בהצעה ‎ לסדר ‎ היום, ‎ העלה ‎ ח״כ ‎ מוחמד ‎ ברכה ‎ (חד״ש)‎ 
את ‎ ההחלטה ‎ של ‎ פרקליטות ‎ המדינה ‎ להגיש ‎ כתבי ‎ אישום ‎ נגד‎ 
12  תושבים ‎ משפרעם, ‎ המואשמים ‎ בניסיון ‎ לרצח ‎ ובהכשלת‎ 
שוטרים ‎ במילוי ‎ תפקידם.‎ 

הגשת ‎ כתבי ‎ האישום, ‎ שנתקלה ‎ בזעם ‎ רב ‎ של ‎ תושבי‎ 
שפרעם ‎ ובביקורת ‎ מצד ‎ חוגים ‎ דמוקרטיים ‎ בישראל, ‎ עוסקת‎ 
באירוע ‎ הכואב, ‎ שהתרחש ‎ ב-4 ‎ באוגוסט ‎ 2004, ‎ כאשר ‎ מחבל‎ 
יהודי ‎ במדי ‎ צבא ‎ בשם ‎ עדן ‎ נתן ‎ זאדה ‎ רצח ‎ בדם ‎ קר ‎ ארבע‎ 
מתושבי ‎ שפרעם.‎ 

בהתייחסו ‎ להחלטה, ‎ אמר ‎ ברכה, ‎ כי ‎ הפרקליטות ‎ לא ‎ ניגשה‎ 
לעניין ‎ בידיים ‎ נקיות. ‎ הוא ‎ הזכיר ‎ שורה ‎ של ‎ מקרים, ‎ שבהן‎ 
מפגעים ‎ פלסטינים ‎ נרצחו ‎ בירי ‎ -  אך ‎ איש ‎ מהיורים ‎ לא ‎ הועמד‎ 
לדין. ‎ ייתר-על-כן, ‎ בכמה ‎ מקרים ‎ היורים ‎ אפילו ‎ זכו ‎ באותות‎ 
הוקרה.‎ 

נוסף ‎ לכך, ‎ הפרקליטות ‎ סגרה ‎ את ‎ תיק ‎ החקירה, ‎ שבו ‎ ניסתה‎ 
להתחקות ‎ אחר ‎ תנועותיו ‎ של ‎ המחבל ‎ נתן ‎ זאדה, ‎ שהיו ‎ ידיעות‎ 
ברורות, ‎ שהוא ‎ עריק ‎ מהצבא, ‎ שהוא ‎ חמוש ‎ וכי ‎ יש ‎ לו ‎ כוונות‎ 
זדוניות. ‎ הפסקת ‎ החקירה ‎ הזאת ‎ משמעותה ‎ -  טיוח ‎ העובדה,‎ 
שאיש ‎ מכל ‎ הגורמים ‎ -  משטרה, ‎ צבא ‎ -  לא ‎ עשה ‎ את ‎ הנדרש,‎ 
כדי ‎ למנוע ‎ מהרוצח ‎ להגיע ‎ לשפרעם ‎ ולבצע ‎ את ‎ זממו. ‎ בסיכום‎ 


דבריו ‎ האשים ‎ ברכה, ‎ שההחלטה ‎ להגיש ‎ כתבי ‎ אישום ‎ נגועה‎ 
במניעים ‎ גזעניים ‎ ובחוסר ‎ הגינות. ‎ הוא ‎ קרא ‎ ליועץ ‎ המשפטי‎ 
לממשלה ‎ לסגור ‎ את ‎ כל ‎ התיקים ‎ נגד ‎ תושבי ‎ שפרעם, ‎ שהגנו‎ 
על ‎ עצמם.‎ 

ביטול ‎ כתב ‎ אישום ‎ נגד ‎ מתנחל ‎ בחברון‎ 

בדיון ‎ בכנסת ‎ (9.6), ‎ הוקיע ‎ ח״כ ‎ דב ‎ חנין ‎ את ‎ השערורייה‎ 
שבהחלטת ‎ הפרקליטות ‎ לבטל ‎ את ‎ כתב ‎ האישום ‎ שהגישה ‎ נגד‎ 
המתנחל ‎ זאב ‎ בראודה ‎ מקרית ‎ ארבע, ‎ שירה ‎ ופצע ‎ פלסטינים‎ 
בחברון. ‎ העילה ‎ לביטול ‎ כתב ‎ האישום ‎ -  סירוב ‎ הפרקליטות‎ 
לחשוף ‎ בפני ‎ הנאשם ‎ חומר ‎ הנוגע ‎ לפעילויות ‎ לא-חוקיות ‎ של‎ 
מתנחלים.‎ 

בית ‎ המחוקקים‎ 

סמכות ‎ בית ‎ הדין ‎ לעבודה ‎ לגבי ‎ מועדי ‎ הגשה‎ 

מליאת ‎ הכנסת ‎ אישרה ‎ (10.6) ‎ בקריאה ‎ טרומית ‎ הצעת ‎ חוק‎ 
של ‎ ח״כ ‎ דב ‎ חנין‎ (חד״ש), ‎ שעניינה ‎ -  מתן ‎ סמכות ‎ לבית ‎ הדין‎ 
לעבודה ‎ להאריך ‎ מועדים ‎ להגשת ‎ תביעות ‎ וערעורים. ‎ תיקון‎ 
זה ‎ חשוב ‎ במיוחד ‎ לעובדים ‎ ולמובטלים, ‎ שמסיבות ‎ שונות ‎ לא‎ 
עמדו ‎ בלוח ‎ הזמנים ‎ המוגדר ‎ להגשת ‎ תביעה ‎ או ‎ ערעור.‎ 

הצעת ‎ החוק ‎ הועברה ‎ להמשך ‎ דיון ‎ בוועדת ‎ העבודה‎ 
והרווחה ‎ של ‎ הכנסת.‎ 

הארכת ‎ חופשת ‎ הלידה ‎ ל-16 ‎ שבועות‎ 

ההתנגדות ‎ של ‎ הממשלה ‎ והתחמקותן ‎ של ‎ חברות ‎ כנסת‎ 
מהקואליציה ‎ לתמוך ‎ בהצעת ‎ החוק, ‎ גרמה ‎ (10.6) ‎ להסרתן‎ 
מעל ‎ סדר ‎ היום ‎ של ‎ שתי ‎ הצעות ‎ חוק ‎ בעניין ‎ הארכת ‎ חופשת‎ 
הלידה ‎ מ-14 ‎ ל-16 ‎ שבועות, ‎ שהגישו ‎ הח״כים ‎ דב ‎ חנין‎ 
(חד״ש) ‎ ויואל ‎ חסון‎ (קדימה).‎ 

"עול ‎ שימוש ‎ באנרגיה ‎ במבני ‎ ציבור‎ 

במסגרת ‎ יום ‎ הסביבה ‎ (9.6), ‎ העלה ‎ ח״כ ‎ דב ‎ חנין ‎ בקריאה‎ 
טרומית ‎ את ‎ הצעת ‎ החוק ‎ התייעלות ‎ אנרגיה ‎ במבני ‎ ציבור,‎ 
שנועדה ‎ להתמודד ‎ עם ‎ משבר ‎ האקלים. ‎ המטרה ‎ היא ‎ לגרום‎ 
להפחתת ‎ השימוש ‎ באנרגיה ‎ במבני ‎ הציבור ‎ קיימים ‎ ובבנייני‎ 
ציבור ‎ חדשים.‎ 

הוסכם ‎ כי ‎ תשובת ‎ השר ‎ וההצבעה ‎ יתקיימו ‎ במועד ‎ אחר.‎ 

ביטול ‎ הפטור ‎ לסלולאריות ‎ בהקמת ‎ אנטנות‎ 

הצעת ‎ חוק ‎ נוספת ‎ שהעלה ‎ ח״כ ‎ חנין ‎ בקריאה ‎ טרומית‎ 
במסגרת ‎ יום ‎ הסביבה, ‎ שבה ‎ והציגה ‎ על ‎ שולחן ‎ הכנסת ‎ את‎ 
הדרך ‎ לביטול ‎ הפטור ‎ הקיים ‎ לחברות ‎ הסלולאריות, ‎ המאפשר‎ 
להן ‎ להקים ‎ אנטנות ‎ ללא ‎ בקשה ‎ לרישיון ‎ בנייה ‎ וללא ‎ ידיעת‎ 
הדיירים. ‎ גם ‎ במקרה ‎ זה ‎ הוסכם, ‎ כי ‎ תשובת ‎ השר ‎ וההצבעה‎ 
יתקיימו ‎ במועד ‎ אחר.‎ 

סמכויות ‎ פיקוח ‎ של ‎ המשרד ‎ להגנת ‎ הסביבה‎ 

הצעת ‎ חוק ‎ שלישית ‎ במסגרת ‎ יום ‎ הסביבה, ‎ שיזם ‎ ח״כ ‎ חנין,‎ 
נועדה ‎ להרחיב ‎ את ‎ סמכויות ‎ הפקחים ‎ של ‎ המשרד ‎ להגנת‎ 
הסביבה, ‎ ולהתאימן ‎ לסמכויות ‎ שניתנו ‎ לפקחים ‎ העירוניים. ‎ גם‎ 
במקרה ‎ זה ‎ סוכם ‎ שתשובת ‎ השר ‎ וההצבעה ‎ יתקיימו ‎ במועד‎ 
אחר.‎ 


בינלאומי ‎ /4‎ 


לבנון ‎ עלולה ‎ לשוב ‎ למעגל ‎ האלימות‎ 

המפלגה ‎ הקומוניסטית ‎ הלבנונית ‎ סבורה, ‎ כי ‎ המדינה‎ 
עלולה ‎ לשוב ‎ למעגל ‎ האלימות, ‎ שכן ‎ תוצאות ‎ הבחירות‎ 
לפרלמנט, ‎ שנערכו ‎ ב-6.6, ‎ רק ‎ העמיקו ‎ את ‎ האיבה ‎ בין ‎ חלקי‎ 
החברה ‎ -  כך ‎ מסרה ‎ מר■ ‎ נאסיף־דאבס, ‎ האחראית ‎ לקשרים‎ 
הבינלאומיים, ‎ בתום ‎ ישיבה ‎ של ‎ הוועד ‎ המרכזי ‎ של ‎ המפלגה,‎ 
שנערכה ‎ בשבוע ‎ שעבר ‎ ודנה ‎ בתוצאות ‎ הבחירות.‎ 

לדברי ‎ הקומוניסטים ‎ הלבנונים, ‎ "השיח ‎ העדתי ‎ והדתי‎ 
במהלך ‎ מערכת ‎ הבחירות, ‎ וההתערבות ‎ הגוברת ‎ של ‎ מדינות‎ 
זרות ‎ (ארה״ב, ‎ סוריה, ‎ אירן ‎ וישראל) ‎ בבחירות ‎ ובתוצאותיהן‎ 
-  תורמים ‎ להעמקת ‎ המשבר. ‎ לכך ‎ יש ‎ להוסיף ‎ את ‎ ההשלכות‎ 
המקומיות ‎ של ‎ המשבר ‎ הקפיטליסטי, ‎ הפוגע ‎ קשות ‎ בכלכלת‎ 
המדינה".‎ 

הקומוניסטים ‎ הלבנוניים ‎ מגדירים ‎ את ‎ המנצחים ‎ הפרו-‎ 
אמריקאיים ‎ ואת ‎ המנוצחים ‎ הפרו-סוריים ‎ והפרו-אירניים‎ 
כמייצגים ‎ של ‎ שני ‎ מגזרים ‎ של ‎ הבורגנות ‎ הלבנונית. ‎ בהקשר‎ 
זה ‎ אמרה ‎ נאסיף־דאבס: ‎ "לשני ‎ מגזרי ‎ הבורגנות‎ 
ולמפלגותיהם ‎ אין ‎ כל ‎ חלופה ‎ לקיטוב ‎ הדתי ‎ והעדתי ‎ הקיים‎ 
ולמשבר ‎ הקפיטליסטי ‎ העולמי. ‎ חרף ‎ חילוקי ‎ הדעות, ‎ הם‎ 
מוסיפים ‎ לתמוך ‎ בפילוג ‎ העדתי ‎ והדתי ‎ הקיים, ‎ המשרת ‎ היטב‎ 
את ‎ האינטרסים ‎ שלהם, ‎ ואף ‎ את ‎ ההפרטות, ‎ המבוצעות‎ 
בהתאם ‎ לדרישות ‎ קרן ‎ המטבע ‎ הבינלאומית".‎ 

הוועד ‎ המרכזי ‎ ביקר ‎ את ‎ עצמו ‎ על ‎ ההחלטה ‎ להציג‎ 
מועמדים ‎ קומוניסטים ‎ בבחירות, ‎ הנערכות ‎ על ‎ בסיס ‎ עדתי:‎ 

"היינו ‎ הראשונים ‎ שיצאנו ‎ נגד ‎ שיטת ‎ בחירות ‎ המבוססת ‎ על‎ 
החלוקה ‎ העדתית ‎ והדתית, ‎ והמשרתת ‎ את ‎ הסדר ‎ הפוליטי‎ 
והחברתי ‎ הקיים. ‎ לצערנו, ‎ טעינו ‎ טעות ‎ טקטית ‎ קשה, ‎ בעת‎ 
שהחלטנו ‎ להציג ‎ את ‎ המועמדים ‎ שלנו ‎ בבחירות. ‎ היינו‎ 
צריכים ‎ להמשיך ‎ במאבק ‎ ללא ‎ פשרות ‎ נגד ‎ ה׳שיטה׳. ‎ שילמנו‎ 
מחיר ‎ כבד ‎ בגלל ‎ טעות ‎ זו: ‎ הנציגים ‎ שלנו ‎ לא ‎ נבחרו, ‎ נחלנו‎ 
מפלה ‎ אלקטוראלית ‎ ונפגעה ‎ אמינותנו״,‎ _ 

האופוזיציה ‎ קיבלה ‎ 55%  מהקולות,‎ 
אבל ‎ רק ‎ 45%  מהצירים‎ 

בדיון ‎ בכנסת ‎ (10.6), ‎ העלה ‎ ח״כ ‎ חנא ‎ סוייד ‎ (חד״ש) ‎ את‎ 
תוצאות ‎ הבחירות ‎ בלבנון ‎ ומשמעותן.‎ 

החוגים ‎ ששלטו ‎ בלבנון ‎ עד ‎ לבחירות ‎ זכו ‎ בבחירות‎ 
הכלליות ‎ רק ‎ ב-45% ‎ מהקולות. ‎ אך ‎ בגלל ‎ שיטת ‎ הבחירות‎ 
העדתית, ‎ עוותו ‎ התוצאות, ‎ וגוש ‎ השלטון ‎ זכה ‎ ב-55%‎ 
מהצירים ‎ בפרלמנט. ‎ לעומת ‎ זאת, ‎ האופוזיציה ‎ זכתה ‎ ב-55%‎ 
מהקולות, ‎ אך ‎ בגלל ‎ אותה ‎ שיטה ‎ מעוותת ‎ -  רק ‎ ב-45%‎ 
מהצירים. ‎ בהצביעו ‎ על ‎ נתונים ‎ אלה ‎ ציין ‎ סוייד, ‎ כי ‎ נחוצה‎ 
הסכמה ‎ בין ‎ הקואליציה ‎ והאופוזיציה ‎ בפרלמנט ‎ הלבנוני, ‎ כדי‎ 
לנהל ‎ את ‎ ענייני ‎ לבנון.‎ 

אשר ‎ לישראל, ‎ קרא ‎ סוייד ‎ לממשלת ‎ נתניהו ‎ לא ‎ להתערב‎ 
בעניינים ‎ הפנימיים ‎ של ‎ לבנון ‎ ולא ‎ לסבך ‎ את ‎ העם ‎ הלבנוני‎ 
במלחמה ‎ נוספת. ‎ במקום ‎ זאת, ‎ הציע ‎ סוייד ‎ שהממשלה ‎ תחזיר‎ 
לשליטה ‎ לבנונית ‎ את ‎ חוות ‎ שבעא.‎ 

הימין ‎ והקומוניסטים ‎ התחזקו‎ 
בבחירות ‎ לפרלמנט ‎ האירופי‎ 

בבחירות ‎ לפרלמנט ‎ האירופי, ‎ שנערכו ‎ ב-7 ‎ ביוני, ‎ בלטו‎ 
כמה ‎ מגמות: ‎ מפלגות ‎ הימין ‎ התחזקו ‎ על ‎ חשבון ‎ החלשת‎ 
הייצוג ‎ של ‎ המפלגות ‎ הסוציאל-דמוקרטיות; ‎ נרשם ‎ חיזוק‎ 
מסוים ‎ של ‎ סיעת ‎ השמאל ‎ הרדיקלי ‎ בפרלמנט, ‎ המאגדת‎ 


קומוניסטים ‎ וירוקים ‎ שמאליים; ‎ ושיעורי ‎ ההצבעה ‎ היו‎ 
הנמוכים ‎ ביותר ‎ אי-פעם ‎ -  רק ‎ 43%  מבעלי ‎ זכות ‎ הבחירה.‎ 

המפלגות ‎ הסוציאל-דמוקרטיות ‎ הפסידו ‎ בבחירות ‎ כמעט‎ 
רבע ‎ ממושביהן ‎ בפרלמנט. ‎ הממשלות ‎ בספרד, ‎ בבולגריה,‎ 
בהונגריה, ‎ בלטביה, ‎ ביוון ‎ ובאירלנד, ‎ הסובלות ‎ קשות‎ 
מהמשבר ‎ הקפיטליסטי ‎ העולמי, ‎ נענשו ‎ בידי ‎ הבוחרים‎ 
במדינותיהן. ‎ מפלגות ‎ גזעניות, ‎ המטיפות ‎ שנאה ‎ למהגרים,‎ 
ומפלגות ‎ ימין ‎ קיצוני ‎ צברו ‎ הצלחות ‎ באוסטריה, ‎ בהולנד,‎ 
בהונגריה, ‎ בדנמרק, ‎ בסלובקיה ‎ ובפינלד.‎ 

מפלגת ‎ השמאל ‎ הגרמני ‎ "די ‎ לינקה" ‎ הגדילה ‎ את ‎ כוחה‎ 
וזכתה ‎ ב־7.6% ‎ מקולות ‎ הבוחרים ‎ וב-9 ‎ מושבים ‎ בפרלמנט‎ 
האירופי. ‎ בצרפת, ‎ הגדילה ‎ את ‎ כוחה ‎ חזית ‎ השמאל, ‎ בה‎ 
שותפה ‎ המפלגה ‎ הקומוניסטית. ‎ היא ‎ השיגה ‎ 6.5%  מקולות‎ 
הבוחרים ‎ ו-4 ‎ מושבים ‎ בפרלמנט.‎ 

שתי ‎ רשימות ‎ השמאל ‎ באיטליה: ‎ גוש ‎ השמאל ‎ המאוחד,‎ 
שהשיג ‎ 3.5%  מהקולות, ‎ והרשימה ‎ האנטי-קפיטליסטית,‎ 
שקיבלה ‎ 2.5%  מהקולות, ‎ לא ‎ השיגו ‎ ייצוג ‎ בפרלמנט‎ 
האירופי.‎ 

בספרד ‎ רצו ‎ בבחירות ‎ שבע ‎ רשימות ‎ שמאליות. ‎ אך ‎ רק ‎ גוש‎ 
"השמאל ‎ המאוחד", ‎ לו ‎ שותפה ‎ המפלגה ‎ הקומוניסטית, ‎ עבר‎ 
את ‎ אחוז ‎ החסימה ‎ עם ‎ כ-4% ‎ מקולות ‎ הבוחרים ‎ ושני ‎ נציגים‎ 
בפרלמנט ‎ האירופי ‎ -  בדיוק ‎ כפי ‎ שנרשם ‎ בבחירות ‎ הקודמות.‎ 
בפורטוגל, ‎ במקביל ‎ למפלה ‎ של ‎ המפלגה ‎ הסוציאלי‎ 
דמוקרטית ‎ השלטת, ‎ התחזק ‎ השמאל: ‎ "המערך ‎ השמאלי"‎ 
(מאואיסטי-טרוצקיסטי) ‎ השיג ‎ 12%  מהקולות ‎ ושלושה‎ 
מושבים ‎ בפרלמנט, ‎ והחזית ‎ של ‎ המפלגה ‎ הקומוניסטית ‎ עם‎ 
הירוקים ‎ השיגה ‎ 10%  מקולות ‎ הבוחרים ‎ ושני ‎ מושבים.‎ 

המפלגה ‎ הקומוניסטית ‎ היוונית ‎ השיגה ‎ יותר ‎ מ-8%‎ 
מקולות ‎ הבוחרים ‎ ושני ‎ מושבים ‎ בפרלמנט, ‎ והפכה ‎ המפלגה‎ 
השלישית ‎ בגודלה ‎ ביוון. ‎ חזית ‎ סיריזה ‎ זכתה ‎ ב־5% ‎ מהקולות‎ 
ובמושב ‎ אחד. ‎ אק״ל ‎ הקומוניסטית, ‎ שהיא ‎ מפלגת ‎ השלטון‎ 
בקפריסין, ‎ גרפה ‎ יותר ‎ מ־35% ‎ מקולות ‎ הבוחרים ‎ ושני‎ 
מושבים ‎ בפרלמנט.‎ 

בדנמרק ‎ זכתה ‎ מפלגת ‎ הימין ‎ הקיצוני ‎ ב-14.4% ‎ מקולות‎ 
הבוחרים ‎ ובשני ‎ צירים. ‎ אך ‎ המערך ‎ השמאלי-ירוק ‎ הדני‎ 
הקדים ‎ אותה ‎ עם ‎ יותר ‎ מ־15% ‎ מהקולות ‎ ושני ‎ מושבים.‎ 
בצ׳כיה, ‎ זכתה ‎ המפלגה ‎ הקומוניסטית ‎ ב-16 ‎ אחוזים ‎ מקולות‎ 
הבוחרים ‎ וב-4 ‎ צירים ‎ בפרלמנט ‎ האירופי. ‎ מפלגות ‎ השמאל‎ 
בשבדיה ‎ ובפינלנד ‎ השיגו ‎ כל ‎ אחת ‎ 6%  מקולות ‎ הבוחרים‎ 
ומושב ‎ אחד ‎ בפרלמנט.‎ 

אחמדי-ניגיאד ‎ שב ‎ ונבחר ‎ לנשיא‎ 

בבחירות ‎ שהתקיימו ‎ באירן ‎ בשבוע ‎ שעבר, ‎ השיג ‎ הנשיא‎ 
המכהן ‎ אחמדי-ניג׳אד ‎ 63%  מהקולות, ‎ יריבו, ‎ מוסאווי, ‎ זכה‎ 
ב-34% ‎ מהקולות. ‎ מפלגת ‎ טודה‎ (קומוניסטים) ‎ קראה ‎ להצביע‎ 
נגד ‎ אחמדי־ניג׳אד, ‎ כלומר ‎ בעד ‎ אחד ‎ מיריביו. ‎ בעקבות‎ 
הבחירות, ‎ יצאו ‎ לרחובות ‎ תומכי ‎ מוסאווי ‎ בהפגנות, ‎ בהן‎ 
נטען, ‎ כי ‎ התוצאות ‎ זויפו ‎ בידי ‎ תומכיו ‎ של ‎ אחמדי-ניג׳אד.‎ 

מצרים: ‎ עובדי ‎ הדואר ‎ מתארגנים‎ 

נציגים ‎ של ‎ 50  אלף ‎ עובדי ‎ הדואר ‎ במצרים ‎ הודיעו ‎ בשבוע‎ 
שעבר ‎ במסיבת ‎ עיתונאים ‎ בקהיר ‎ על ‎ רצונם ‎ להקים ‎ איגוד‎ 
מקצועי ‎ עצמאי, ‎ שלא ‎ יהיה ‎ קשור ‎ בפדרציית ‎ האיגודים‎ 
שבשליטת ‎ הממשלה. ‎ עוד ‎ הם ‎ רוצים ‎ לפתוח ‎ בשביתה‎ 
בדרישה ‎ לתוספת ‎ שכר. ‎ לאחרונה ‎ הוקם ‎ במצרים ‎ איגוד‎ 
מקצועי ‎ עצמאי ‎ ראשון, ‎ של ‎ עובדי ‎ מערכת ‎ המס, ‎ והאיגוד‎ 
החדש ‎ הביע ‎ תמיכה ‎ בדרישות ‎ עובדי ‎ הדואר.‎ 


ההר ‎ ההווה‎ /5‎ 


העיר ‎ העברית ‎ הראשונה?‎ 


מאת ‎ יהושע ‎ סימון‎ 

בתור ‎ מי ‎ שגדל ‎ בתל ‎ אביב-יפו, ‎ לא‎ 
הכרתי ‎ אף ‎ אחד ‎ מהאנשים ‎ שהגיעו‎ 
לאירוע ‎ הראווה ‎ של ‎ העירייה ‎ לכבוד‎ 
מאה ‎ שנים ‎ לעיר. ‎ המופע ‎ עצמו ‎ כלל‎ 
חגיגה ‎ לקבלנים ‎ ולבעלי ‎ מכוניות‎ (עם‎ 
שירים ‎ כמו ‎ "מי ‎ יבנה ‎ יבנה ‎ בית ‎ בתל‎ 
אביב"). ‎ לכבוד ‎ החגיגות ‎ נתלו‎ 
פוסטרים ‎ של ‎ בניינים ‎ בשחור-לבן‎ 
ועטפו ‎ פיגומים ‎ על ‎ בניינים ‎ אחרים‎ 
שנמצאים ‎ בשיפוץ. ‎ מחווה ‎ זו ‎ הראתה‎ 
עד ‎ כמה ‎ העיר ‎ הזו ‎ היא ‎ פנטזיה.‎ 

ככל ‎ שעובר ‎ הזמן ‎ וזכויות ‎ הבנייה‎ 
הנאגרות ‎ במגירות ‎ היזמים ‎ נבנות‎ 
כגורדי ‎ שחקים ‎ חסרי ‎ פרופורציה‎ 
בלב ‎ בעיר, ‎ מתחוורת ‎ העובדה‎ 
הפשוטה ‎ -  שגם ‎ "העיר ‎ הלבנה",‎ 
אותה ‎ פנטזיה ‎ על ‎ מהגרים ‎ שנאחזו‎ 
במודרניות ‎ כזהות ‎ שלהם, ‎ היא ‎ רק‎ 
סיפור ‎ כיסוי ‎ למגדלים; ‎ דרך‎ 
מתוחכמת ‎ לספר ‎ לתל ‎ אביבים ‎ משהו‎ 
אחד ‎ בזמן ‎ שהעיר ‎ שלהם ‎ נסגרת‎ 
בפניהם ‎ והופכת ‎ לשוק ‎ ספקולציה‎ 
נדל״ני.‎ 

כמי ‎ שמוצא ‎ את ‎ ימה ‎ של ‎ תל ‎ אביב‎ 
מקור ‎ אדיר ‎ להנאה, ‎ גיליתי ‎ שבכל‎ 
הקשור ‎ לרחצה ‎ במים, ‎ יש ‎ שני ‎ סוגים‎ 
של ‎ ים ‎ -  או ‎ שהוא ‎ מלוכלך ‎ ואז ‎ אי‎ 
אפשר ‎ להבדיל ‎ בין ‎ המים ‎ לבין‎ 
האשפה ‎ והזוהמה. ‎ או ‎ שהוא ‎ נקי,‎ 
זאת ‎ אומרת ‎ שאפשר ‎ להבדיל ‎ בין‎ 
המים ‎ לבין ‎ האשפה ‎ והזוהמה.‎ 

חגיגות ‎ המאה ‎ להולדת ‎ תל ‎ אביב,‎ 
מזכירות ‎ את ‎ חגיגות ‎ המאה ‎ להולדת‎ 
הקולנוע. ‎ ב-1998 ‎ הוחלט ‎ לחגוג‎ 
ברחבי ‎ העולם ‎ 100  שנה ‎ לקולנוע‎ 
למרות ‎ שהקרנה, ‎ צילום, ‎ צילום‎ 
בתנועה ‎ והשילוב ‎ של ‎ כל ‎ אלה ‎ יחד‎ 
היו ‎ כבר ‎ קיימים ‎ עוד ‎ קודם ‎ -  אם‎ 
אצל ‎ האחים ‎ לומייר ‎ או ‎ שרל-אמיל‎ 
ריון ‎ בצרפת, ‎ או ‎ אצל ‎ הרמן ‎ קאסלר‎ 
ותומס ‎ אדיסון ‎ באמריקה ‎ או ‎ אצל‎ 
אוטומר ‎ אנשוץ ‎ ומקס ‎ סקלדנובסקי‎ 
בגרמניה, ‎ או ‎ אצל ‎ איוון ‎ אקימוב‎ 
ואלכסיי ‎ סמרסקי ‎ ברוסיה. ‎ האירוע‎ 
שנבחר ‎ בעצם ‎ לחגוג ‎ ב-1998 ‎ היה‎ 
מכירת ‎ כרטיסי ‎ הקולנוע ‎ הראשונה ‎ - 
זאת ‎ אומרת ‎ לחגוג ‎ את ‎ תיעול‎ 


הפוטנציאל ‎ של ‎ הקולנוע ‎ כאמנות,‎ 
כמייצר ‎ קהלים, ‎ ככלי ‎ חינוכי ‎ לאפיק‎ 
אחד ‎ -  מסחרי. ‎ וליתר ‎ דיוק ‎ לא‎ 
לאפיק ‎ אחד ‎ אלא ‎ לנקיק ‎ אחד ‎ -  כלי‎ 
לייצור ‎ רווח. ‎ זו ‎ הייתה ‎ חגיגת ‎ המאה‎ 
לקולנוע.‎ 

כך, ‎ חגיגת ‎ המאה ‎ לתל-אביב ‎ היא‎ 
חגיגת ‎ ההגרלה ‎ של ‎ בעלי ‎ הנכסים.‎ 
הרי ‎ נווה ‎ צדק ‎ ואחוזת ‎ בית, ‎ כרם‎ 
התימנים ‎ ושכונת ‎ שבזי ‎ היו ‎ שם‎ 
קודם. ‎ שלא ‎ לדבר ‎ כמובן ‎ על ‎ הכפרים‎ 
הערבים ‎ והשכונות ‎ מחוץ ‎ לחומות‎ 
יפו ‎ -  מנשייה, ‎ סלמה, ‎ סומייל,‎ 
ג׳מסין ‎ שייח ‎ מונים ‎ ועוד.‎ 

גם ‎ השם ‎ חגיגות ‎ העיר ‎ העברית‎ 
הראשונה ‎ הוא ‎ לא ‎ מדויק ‎ -  דיברו‎ 
עברית ‎ בצפת, ‎ ביבנה ‎ ובירושלים ‎ עוד‎ 
קודם. ‎ יותר ‎ מכל, ‎ אם ‎ זו ‎ חגיגה ‎ של‎ 
העיר ‎ הלא-ערבית ‎ הראשונה, ‎ הרי ‎ יש‎ 
מקום ‎ לחגוג ‎ את ‎ אלפי ‎ שנותיה ‎ של‎ 
יפו ‎ -  מאה ‎ שנים ‎ הן ‎ פסיק ‎ בחייה ‎ של‎ 
העיר ‎ העתיקה ‎ הזאת.‎ 

ההוכחה ‎ הניצחת ‎ לעובדה ‎ שכוונת‎ 
החגיגות ‎ להלל ‎ את ‎ הולדתה ‎ של‎ 
העיר ‎ הלא-ערבית ‎ הראשונה ‎ היא‎ 
פרויקט ‎ צילומי, ‎ בו ‎ נתבקשו ‎ תושבים‎ 
לפתוח ‎ את ‎ אלבומי ‎ התמונות‎ 
הפרטיים ‎ שלהם. ‎ הפרוייקט ‎ מוצג‎ 
בתערוכת ‎ חוצות ‎ תחת ‎ השם ‎ "העיר‎ 
הנגלית ‎ לעין". ‎ התמונות ‎ מוצגות‎ 
בקופסאות ‎ אור ‎ ונראים ‎ בהן ‎ צובארי‎ 
ולנדאו, ‎ ברקוביץ׳ ‎ וממן ‎ -  זהו ‎ מה‎ 
שמכונה ‎ פרויקט ‎ רב-תרבותי ‎ בו‎ 
מוצג ‎ הפסיפס ‎ העדתי ‎ של ‎ תל-אביב‎ 
(מבוני ‎ הנמל ‎ בשפך ‎ הירקון, ‎ לחוגגי‎ 
העדלידע, ‎ לילדי ‎ הגן, ‎ לרוכלים‎ 
וסנדלרים ‎ ושחקני ‎ שש-בש ‎ בקרן‎ 
הרחוב). ‎ אבל ‎ הוא ‎ רב ‎ תרבותי ‎ במובן‎ 
שהוא ‎ רב ‎ עם ‎ תרבות ‎ מקומית, ‎ שהיא‎ 
חלק ‎ מתל ‎ אביב-יפו ‎ -  התרבות‎ 
הערבית. ‎ כל ‎ כולו ‎ הכחשה ‎ של‎ 
ערביותה ‎ של ‎ תל ‎ אביב-יפו.‎ 

אין ‎ כאן ‎ רק ‎ תמיהה ‎ על ‎ הספירה‎ 
המוזרה ‎ של ‎ מאה ‎ שנים ‎ להגרלה,‎ 
אלא ‎ תמיהה ‎ על ‎ מה ‎ שנגלה ‎ לעין ‎ "־‎ 
הרי ‎ ניכר ‎ בתל ‎ אביב-יפו ‎ שהיא ‎ עיר‎ 
מעורבת. ‎ השאלה ‎ הנשאלת ‎ היא,‎ 
למה ‎ מתעקשים ‎ על ‎ החיבור‎ 
שמתנוסס ‎ מעל ‎ כל ‎ נייר ‎ מכתבים‎ 


וחשבון ‎ ארנונה ‎ של ‎ העירייה, ‎ כאשר‎ 
המדיניות ‎ כולה ‎ חותרת ‎ להפרדה?‎ 


מחקר ‎ חדש ‎ של ‎ הביטוח ‎ הלאומי:‎ 

בגלל ‎ הפרת ‎ חוק ‎ שכר‎ 
מינימום, ‎ יש ‎ יותר ‎ עניים‎ 

מחקר ‎ חדש ‎ של ‎ המוסד ‎ לביטוח‎ 
לאומי, ‎ שפורסם ‎ בשבוע ‎ שעבר, ‎ בדק‎ 
את ‎ השינויים ‎ שחלו ‎ בקרב ‎ ציבור‎ 
העובדים ‎ בשל ‎ אי ‎ הציות ‎ לחוק ‎ שכר‎ 
המינימום.‎ 

מנתוני ‎ המחקר ‎ עולה, ‎ כי ‎ הפגיעה‎ 
בעובדים ‎ גדלה ‎ בעשור ‎ האחרון‎ 
כתוצאה ‎ מעלייה ‎ בהפרת ‎ קיום ‎ חוק‎ 
שכר ‎ מינימום. ‎ הנתונים ‎ מצביעים ‎ על‎ 
פגיעה ‎ במרקם ‎ החברתי ‎ עקב ‎ עלייה‎ 
בממדי ‎ העוני ‎ בשל ‎ עושק ‎ העובדים ‎ ואי‎ 
הציות ‎ לחוק ‎ מצד ‎ המעסיקים.‎ 

לדברי ‎ מנהל ‎ מחלקת ‎ המחקר ‎ של‎ 
הביטוח ‎ לאומי, ‎ ד״ר ‎ דניאל ‎ גוטליב,‎ 
שנמנה ‎ עם ‎ צוות ‎ החוקרים, ‎ יחסי‎ 
הכוח, ‎ השוררים ‎ בחברה ‎ הישראלית,‎ 
משתקפים ‎ גם ‎ בהיבט ‎ זה. ‎ הוא ‎ הוסיף,‎ 
כי ‎ עובדים ‎ צעירים ‎ מאוד, ‎ עולים‎ 
חדשים, ‎ הכוללים ‎ בתוכם ‎ מרכיב ‎ ניכר‎ 
של ‎ עובדים ‎ זרים, ‎ ערבים ‎ ונשים‎ 
סובלים ‎ יותר ‎ מקבוצות ‎ אחרות‎ 
מהעסקה ‎ מתחת ‎ לשכר ‎ המינימום.‎ 
דפוס ‎ זה ‎ נותר ‎ קבוע ‎ על ‎ פני ‎ כל ‎ שנות‎ 
המחקר.‎ 

מהמחקר ‎ עולה ‎ עוד, ‎ כי ‎ למעלה‎ 
משליש ‎ מהעובדים ‎ העניים ‎ משתכרים‎ 
מתחת ‎ לשכר ‎ המינימום. ‎ בקבוצה ‎ זו‎ 
יש ‎ ייצוג ‎ בולט ‎ לעולים ‎ חדשים, ‎ לבעלי‎ 
השכלה ‎ נמוכה, ‎ לעובדים ‎ במישרות‎ 
חלקיות ‎ ולעובדים ‎ צעירים ‎ ביותר ‎ או‎ 
מבוגרים ‎ ביותר. ‎ בקבוצות ‎ אלה,‎ 
שיעור ‎ העניים ‎ גדל ‎ ביותר ‎ מ- ‎ 44%.‎ 

החוקרים ‎ מציינים, ‎ שהשכר ‎ לשעה‎ 
של ‎ המשתכרים ‎ מתחת ‎ לשכר‎ 
המינימום ‎ נמוך ‎ בלפחות ‎ 22%,‎ 
בממוצע, ‎ מהשכר ‎ שאמור ‎ להיות‎ 
משולם ‎ לשעה ‎ לפי ‎ החוק.‎ 

המחקר ‎ מתבסס ‎ על ‎ נתונים ‎ של‎ 
השנים ‎ 1997  -  2007. ‎ לכן ‎ ניתן‎ 
להניח, ‎ שהמצב ‎ היום, ‎ בימי ‎ המשבר‎ 
הכלכלי, ‎ חמור ‎ אפילו ‎ יותר, ‎ וכי ‎ עלתה‎ 
עוד ‎ יותר ‎ רמת ‎ אי ‎ הציות ‎ לחוק ‎ שכר‎ 
מינימום.‎ 


נחמם ‎ הסכס ‎ קיבוצי ‎ ב״עוף ‎ העמק"‎ 


הסכם ‎ עקרוני ‎ בין ‎ רוכשי ‎ עוף ‎ העמק ‎ -  רמי ‎ לוי ‎ ועמיר‎ 
שיווק, ‎ לבין ‎ עובדי ‎ המפעל, ‎ נחתם ‎ ב-10.6 ‎ בתיווך‎ 
ההסתדרות. ‎ החתימה ‎ על ‎ ההסכם ‎ הקיבוצי ‎ החדש ‎ מסירה‎ 
מכשול ‎ עיקרי ‎ בדרך ‎ להצלת ‎ המשחטה ‎ באמצעות ‎ מכירתה‎ 
ללוי, ‎ בעליה ‎ של ‎ רשת ‎ השיווק ‎ השקמה.‎ 

הצדדים ‎ הגיעו ‎ להסכם, ‎ במסגרתו ‎ הוחלט ‎ לשמור ‎ על ‎ גובה‎ 
השכר ‎ של ‎ עובדי ‎ המפעל ‎ ולהעניק ‎ להם ‎ תנאי ‎ פנסיה ‎ משופרים‎ 
ביחס ‎ לעבר. ‎ עוד ‎ הוחלט, ‎ כי ‎ מתוך ‎ 72  העובדים ‎ הקבועים,‎ 
שעבדו ‎ במפעל, ‎ ייקלטו ‎ מחדש ‎ כ-60, ‎ ואילו ‎ הרוכשים‎ 
החדשים ‎ יוכלו ‎ לפטר ‎ עד ‎ 12  עובדים ‎ בלבד. ‎ בכוונת ‎ הרוכשים‎ 
לחזור ‎ ולהעסיק ‎ גם ‎ את ‎ 300  הפועלים ‎ הזמניים, ‎ שעבדו‎ 
במפעל.‎ 

זכויות ‎ הוותק ‎ של ‎ העובדים ‎ יישמרו ‎ לצורך ‎ תשלום ‎ דמי‎ 
חופשה ‎ והבראה, ‎ והם ‎ יקבלו ‎ פנסיה ‎ מקיפה: ‎ גם ‎ עובד‎ 
שיתפטר ‎ יקבל ‎ פיצויים. ‎ עוד ‎ נקבע ‎ בהסכם ‎ העקרונות, ‎ כי ‎ שני‎ 
הצדדים ‎ יקיימו ‎ מו״מ ‎ מזורז ‎ עד ‎ לחתימת ‎ הסכם ‎ מפורט.‎ 

מוטי ‎ סער, ‎ יו״ר ‎ ועד ‎ העובדים, ‎ מסר, ‎ כי ‎ "במלחמה ‎ על‎ 
הבית ‎ שמרנו ‎ על ‎ פרנסתם ‎ של ‎ העובדים. ‎ מדובר ‎ בהישג‎ 
להסתדרות ‎ ולעובדים, ‎ שנחתם ‎ הסכם ‎ קיבוצי".‎ 

אולם ‎ למרות ‎ החתימה ‎ על ‎ ההסכם, ‎ הוועדה ‎ למכירת ‎ נכסים‎ 
במשרד ‎ רשם ‎ האגודות ‎ השיתופיות ‎ החליטה ‎ בסוף ‎ השבוע‎ 
שעבר ‎ לדחות ‎ את ‎ ההחלטה ‎ על ‎ מכירת ‎ המשחטה, ‎ משום‎ 
שקבוצת ‎ רמי ‎ לוי ‎ לא ‎ העמידה ‎ ערבויות ‎ מספיקות ‎ לכך,‎ 
שהמפעל ‎ יישאר ‎ עסק ‎ חי ‎ ולא ‎ ייסגר ‎ משיקולי ‎ נדל״ן.‎ 

עובדי ‎ עיריית ‎ עיר ‎ הכרמל‎ 

הפגינו ‎ נגד ‎ הלנת ‎ שכרם‎ 

עשרות ‎ עובדים ‎ הפגינו ‎ ב-10.6 ‎ בפתח ‎ המתנ״ס ‎ בדלית ‎ אל‎ 
כרמל ‎ במחאה ‎ על ‎ הלנה ‎ ממושכת ‎ של ‎ שכרם. ‎ חמש ‎ מאות‎ 
עובדי ‎ העירייה ‎ ב״עיר ‎ הכרמל" ‎ שבפירוק, ‎ המאגדת ‎ את‎ 
הכפרים ‎ עוספייה ‎ ודלית ‎ אל ‎ כרמל, ‎ ערכו ‎ שביתת ‎ אזהרה ‎ בת‎ 
יום ‎ אחד ‎ במחאה ‎ על ‎ כך, ‎ שלא ‎ קיבלו ‎ משכורת ‎ מזה ‎ ארבעה‎ 
חודשים ‎ בשל ‎ גרעון, ‎ המסתכם ‎ ב-70 ‎ מיליוני ‎ שקלים.‎ 

פיטורים ‎ של ‎ פועלים ‎ פלסטינים ‎ בברקן‎ 

סניפי ‎ האיגודים ‎ המקצועיים ‎ הפלסטינים ‎ בסלפית‎ 
ובקלקיליה ‎ התערבו ‎ לאחרונה ‎ למען ‎ פועלים ‎ ופועלות,‎ 
שפוטרו ‎ ממפעל ‎ טקסטיל ‎ גדול ‎ באזור ‎ התעשייה ‎ בהתנחלות‎ 
ברקן. ‎ עשרות ‎ הפועלים ‎ פוטרו, ‎ לאחר ‎ שלא ‎ הסכימו ‎ לבטל‎ 
תביעה ‎ שהוגשה ‎ בשמם ‎ באפריל ‎ 2008  לבית ‎ הדין ‎ לעבודה‎ 
בתל-אביב. ‎ בתביעה, ‎ שסכומה ‎ מגיע ‎ למאות ‎ אלפי ‎ שקלים,‎ 
נדרש ‎ המפעל ‎ לשלם ‎ להם ‎ הפרשי ‎ שכר ‎ מינימום ‎ וזכויות‎ 
סוציאליות. ‎ בנוסף, ‎ התלוננו ‎ העובדים ‎ על ‎ שעות ‎ עבודה‎ 
ארוכות, ‎ אבק, ‎ קור ‎ עז, ‎ ואי ‎ כיסוי ‎ לתאונות ‎ ופגיעות ‎ בעבודה.‎ 
מאז ‎ הגשת ‎ התביעה, ‎ לוחץ ‎ הקבלן ‎ הפלסטיני ‎ על ‎ הפועלים‎ 
לבטל ‎ את ‎ תביעתם, ‎ ומבטיח ‎ העלאת ‎ שכר ‎ למי ‎ שיסיר ‎ את ‎ שמו‎ 
מהתביעה.‎ 


כמה ‎ פועלות, ‎ שהפסיקו ‎ את ‎ עבודתן ‎ במפעל ‎ והקימו‎ 
מתפרה ‎ בכפר ‎ ברקין, ‎ דיווחו, ‎ כי ‎ הקבלן ‎ פתח ‎ נגדן ‎ במסע‎ 
הסתה ‎ ואיים ‎ שישרוף ‎ את ‎ המתפרה.‎ 

הסכם ‎ עבודה ‎ ברש״ת:‎ 

העלאת ‎ שכר ‎ וקיצוץ ‎ בזכויות ‎ העובדים‎ 

לאחר ‎ משא ‎ ומתן ‎ שנמשך ‎ כשנה ‎ וחצי, ‎ חתמו ‎ ב-11.6‎ 
הנהלת ‎ רשות ‎ שדות ‎ התעופה ‎ (רש״ת) ‎ וועד ‎ הטכנאים‎ 
והמהנדסים, ‎ המייצג ‎ 260  עובדים, ‎ על ‎ הסכם ‎ עבודה ‎ חדש‎ 
לשנתיים ‎ וחצי. ‎ ההסכם ‎ אושר ‎ כנדרש ‎ ע״י ‎ מועצת ‎ רש״ת,‎ 
הממונה ‎ על ‎ השכר ‎ באוצר ‎ וההסתדרות.‎ 

במסגרת ‎ ההסכם, ‎ תינתן ‎ תוספת ‎ שכר ‎ מדורגת ‎ במשך ‎ שלוש‎ 
שנים, ‎ אך ‎ קוצצו ‎ זכויות: ‎ בוטלו ‎ חלק ‎ מההטבות ‎ הנלוות‎ 
לעובדי ‎ הדרוג ‎ וינותק ‎ הקשר ‎ בין ‎ העובדים ‎ לגמלאים. ‎ כמו ‎ כן‎ 
הוסכם ‎ על ‎ שינויים ‎ לרעה, ‎ המכונים ‎ "גיבוש ‎ מבנה ‎ ארגוני,‎ 
המותאם ‎ למשימות ‎ הרשות ‎ בשנים ‎ הקרובות".‎ 

דיון ‎ בסתנין ‎ על ‎ הסרת ‎ המצור ‎ מעזה‎ 

דיון ‎ ציבורי, ‎ ביוזמת ‎ "קול ‎ אחר ‎ בגליל", ‎ בקריאה ‎ להסרת‎ 
המצור ‎ מעל ‎ עזה, ‎ יתקיים ‎ ביום ‎ ד׳, ‎ 17  ביוני, ‎ בשעה ‎ 19.30 
באולם ‎ מרכז ‎ איגוד ‎ ערים ‎ לאיכות ‎ הסביבה ‎ בסחנין.‎ 

ברב-שיח ‎ ישתתפו: ‎ ח״כ ‎ ד״ר ‎ עפו ‎ אגבריה ‎ (חד״ש);‎ 
סלימאן ‎ א-שאפעי, ‎ כתב ‎ חדשות ‎ ערוץ ‎ 2  בעזה‎ ;  עו״ד ‎ פאטמה‎ 
אלעג׳ו; ‎ לובנה ‎ מסארווה; ‎ יריב ‎ פטישי ‎ ושמוליק ‎ מרזל.‎ 
מנחה: ‎ סייד ‎ אחמד.‎ 

תחרות ‎ עיצוב ‎ סמל ‎ לאירועים ‎ לציון‎ 
90  שנה ‎ למפלגה ‎ הקומוניסטית ‎ בארץ‎ 

ועדת ‎ ההכנה ‎ לאירועים ‎ לציון ‎ 90  שנה ‎ לייסודה ‎ של‎ 
המפלגה ‎ הקומוניסטית ‎ בארץ ‎ מודיעה ‎ בזאת ‎ על‎ 

תחרות ‎ עיצוב ‎ סמל ‎ גרפי ‎ לאירועים.‎ 

הצעות ‎ נא ‎ לשלוח ‎ במייל ‎ 31<1. 01x1. 11 וח@10ח1‎ 
המועד ‎ האחרון ‎ לקבלת ‎ הצעות: ‎ 15.7.09 

הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ר, ‎ 26  ביוני, ‎ בשעה ‎ 13.00 

כדורגל ‎ ופוליטיקה‎ 

דיון ‎ בהשתתפות ‎ עיתונאים ‎ וחוקרים‎ 

לאחר ‎ הדיון ‎ -  טורניר ‎ כדורגל‎ 


בשבת, ‎ 27  ביוני, ‎ בשעה ‎ 17.30 

רטרוספקטיבה ‎ לתומר ‎ וברק ‎ היימן‎ 

בימאים ‎ של ‎ סרטי ‎ תעודה‎ 
בשעה ‎ 20.30  -  שיחה ‎ עם ‎ הבימאים‎ 

